גמא

גמא (אות גדולה: Γ, אות קטנה: γ) היא האות השלישית באלפבית היווני. ביוונית עתיקה נהגתה כגימ"ל (IPA: /ɡ/). ביוונית מודרנית נהגית כגימ"ל רפה בעבר (IPA: /ɣ/ - כהגיית ע'ין בערבית). הצירוף γγ נהגה נְגְּ, כמו במילה "אנגליה". הצירוף γκ נהגה כגימ"ל בעברית. הצירוף γι נהגה כאות Y באנגלית. הצירוף γου משמש לתעתוק צליל W משפות זרות.

שימושי האות גמא
במתמטיקה:
פונקציית גמא היא פונקציה שמרחיבה את המושג "עצרת" לשדה המספרים המרוכבים.
האות גמא מסמלת את קבוע אוילר.
 בפיזיקה: 
 האות מייצגת את הקרינה האלקטרו-מגנטית המייננת - קרינת גמא.
 האות גאמא היא סמל לפוטון.
 האות מייצגת את מקדם ההתפשטות הנפחית של חומר.
 בתורת היחסות  פקטור לורנץ.
במכניקה, בבעיית האוסצילטור ההרמוני, האות מייצגת את המקדם של הנגזרת שראשונה של המשתנה.
מטריצות גאמה של דיראק.
 בגיאופיזיקה מסמלת את המפל האדיאבטי.
גמא מסמלת משקל סגולי של נוזל/חומר בתחום ההידראוליקה.
באסטרונומיה, האות מסמלת את הכוכב השלישי בעוצמתו במערכת כוכבים.
בגמרא האות משמשת (תחת הכינוי "גאם") לתיאור צורה בעלת שתי צלעות עם זווית ישרה.
בהלכה, האות משמשת כדימוי לצורה ההנדסית של הזווית הישרה, לדוגמה: "הייתה עשויה כמין קשת או גאם", כלומר, עיר שנבנתה בצורה של שתי זרועות הנראות כמו האות היוונית "גאם" (הגדולה). וכן הרמב"ם בהלכות סוכה כתב: " היו לה שתי דפנות גמורות זה בצד זה כמין גם..."
במדרש גם כן האות משמשת כדימוי לאותה צורה הנדסית, לדוגמה המרגלים ששלח משה לתור את ארץ כנען "הלכו בגבוליה באורך וברוחב כמין גאם"
 במסחר באופציות: 
 האות גמא מייצגת את הרגישות של מחיר הנגזר ביחס לשינוי בערך נכס הבסיס.

קישורים חיצוניים

הערות שוליים

אותיות ביוונית